ตรวจสอบเป้าหมาย ทำเป้าหมายให้สำเร็จ
การกำหนดเป้าหมายให้เฉพาะเจาะจงและชัดเจนเป็นสิ่งสำคัญ สิ่งที่เราจะทำเพื่อบรรลุเป้าหมายระยะสั้นนั้นเกิดขึ้นช่วงสั้นๆ ฉะนั้นการหลีกเลี่ยงเป้าหมายที่สร้างความสับสนจึงเป็นสิ่งสำคัญ ความสับสนก่อให้เกิดความล่าช้า และทำให้แรงจูงใจลดลง  ตัวอย่างเช่น ลองนึกภาพว่าเรากำลังเขียนหนังสือสักเล่มหนึ่ง เราตัดสินใจแตกเป้าหมายระยะสั้นออกเป็นหลายๆ เป้าหมายเพื่อจะได้ทำสำเร็จง่ายขึ้น เราหวังว่าจะบรรลุเป้าหมายทุกหนึ่งเดือน เราอาจตั้งเป้าหมายระยะสั้นเป็น “เริ่มลงมือเขียนหนังสือ” สำหรับเดือนแรกก็ได้ แต่เมื่อใคร่ครวญแล้ว เป้าหมายนั้นไม่เฉพาะเจาะมากนัก ถ้าปรับเป้าหมายเป็น “เขียนร่างตอนแรกเดือนนี้” จะเฉพาะเจาะจงกว่า และเห็นว่านี้เป็นเป้าหมายที่ชัดเจนมากขึ้น เพราะทำให้รู้ว่าเราต้องการทำอะไรให้สำเร็จ การตั้งเป้าหมายตามความเป็นจริงซึ่งเราสามารถทำได้สำเร็จในเวลาที่มีนั้นสำคัญ การไม่สามารถทำตามเป้าหมายได้จะเป็นผลทำให้หมดกำลังใจ และอาจทำให้เรายอมแพ้ที่จะไล่ตามเป้าหมายอื่นๆ อีก  สมองเราจะจดจำความสำเร็จ การตั้งเป้าหมายที่ทำสำเร็จได้และทำตามเป้าหมายจนสำเร็จจะสร้างแรงจูงใจในการไล่ตามเป้าหมายต่อไป  แต่การตั้งเป้าหมายที่ไม่สามารถทำได้ในกรอบเวลาที่กำหนดจะทำให้เราหมดกำลังใจไล่ตามเป้าหมายต่อ ขอย้อนกลับมาตัวอย่างเรื่องการตั้งเป้าหมายในการเขียนหนังสือ เราอาจไม่อยากตั้งเป้าหมายเขียนให้เสร็จหกบทภายในหนึ่งเดือนหรอก เว้นเสียแต่ว่าแต่ละบทเป็นบทสั้นๆ เราก็อาจเขียนทันกำหนดเวลา การทำตามเป้าหมายไม่สำเร็จอาจทำให้หมดกำลังใจในการเขียนงานทั้งๆ ที่สามารถเขียนได้ในปริมาณที่เหมาะสมกว่านี้ในเดือนต่อไป เป้าหมายเกือบทุกอย่างสามารถแยกย่อยเป็นขั้นตอนเล็กๆ การรู้ว่าขั้นตอนมีอะไรบ้างสามารถช่วยทำให้รู้สึกว่าทำตามเป้าหมายได้ง่ายขึ้น อีกทั้งยังช่วยสร้างแผนการที่ชัดเจนในการเดินไปสู่เป้าหมายอีกด้วย ตัวอย่างเช่น จะมีเพื่อนฝูงมาเยี่ยมที่บ้าน เราจะต้องทำความสะอาดบ้านครั้งใหญ่ เราอาจแบ่งขั้นตอนออกเป็นเป้าหมายระยะสั้นหลายเป้าหมาย เช่น ล้างห้องน้ำ ทำความสะอาดห้องครัว และทำความสะอาดห้องรับแขก เป็นต้น แต่เราก็สามารถแยกย่อยขั้นตอนเหล่านี้ลงไปได้อีก ตัวอย่างเช่น ถ้าเราจะทำความสะอาดห้องครัว เราก็ต้องล้างจาน ทำความสะอาดเคาน์เตอร์ ทำความสะอาดตู้เย็น กวาดและถูพื้น การตั้งระยะเวลาและกำหนดเวลาให้กับงานต่างๆ จะช่วยให้เรายังคงมีแรงจูงใจ มีความรับผิดชอบ และตั้งใจทำงาน ตัวอย่างเช่น ถ้ากำลังเริ่มทำความสะอาดห้องน้ำ อาจคาดคะเนว่าจะใช้เวลาทำความสะอาดอ่าง 15 นาที ขัดโถส้วมอีก 15 นาที ทำความสะอาดบริเวณอ่างล้างหน้าอีก 10 นาที จัดของและทำความสะอาดตู้ยาประจำบ้านอีก 10 นาที ทำความสะอาดพื้นอีก 10 นาที ถ้าสามารถทำตามกำหนดระยะเวลานี้ได้ ก็น่าจะทำความสะอาดห้องน้ำเสร็จภายในหนึ่งชั่วโมง พอกำหนดขั้นตอนแล้ว เขียนแผนการโดยเรียงตามลำดับตามความเหมาะสม จะได้ทำตามเป้าหมายง่ายขึ้น  การเขียนขั้นตอนต่างๆ ให้กับงานง่ายๆ อย่างการทำความสะอาดบ้านนั้นอาจดูยุ่งยากไปสักหน่อย จริงๆ แล้ว อาจไม่จำเป็นต้องเขียนก็ได้ แต่การเขียนขั้นตอนต่างๆ นี้ช่วยให้เป้าหมายเป็นรูปธรรมขึ้น และสร้างแรงจูงใจได้ การเขียนขั้นตอนยังป้องกันการลืมทำสิ่งที่สำคัญด้วย บ่อยครั้งเมื่อต้องทำเป้าหมายระยะสั้นให้สำเร็จ เราอาจมีเป้าหมายมากมายในแต่ละครั้ง การตัดสินใจว่าเป้าหมายใดมีความสำคัญมากที่สุดเป็นเรื่องสำคัญ เพราะเราจะได้ทำเป้าหมายที่สำคัญนั้นให้สำเร็จก่อน  ถ้ามีเพื่อนๆ มาเยี่ยมที่บ้าน ก็อาจต้องทำความสะอาดบ้านเสียหน่อย แต่เราอาจต้องออกไปซื้อของมาเก็บตุนไว้ด้วย เราอาจอยากล้างรถ การวางแผนว่าต้องทำอะไรบ้างขณะที่เพื่อนๆ มาอยู่ที่บ้าน อาจเป็นความคิดที่เข้าท่า เราอาจต้องทำเป้าหมายที่เราทำไม่ได้ตอนที่เพื่อนมาเยี่ยมบ้าน ถ้าหากพยายามทำเป้าเหมายเหล่านี้ให้สำเร็จไปพร้อมกัน ก็จะทำได้ไม่มีประสิทธิภาพเท่าเลือกเป้าหมายที่สำคัญมากที่สุดมาลงมือทำก่อน ทำให้เสร็จ แล้วค่อยทำตามเป้าหมายต่อมา ในความเป็นจริงแล้วถ้าพยายามทำทุกอย่างให้เสร็จพร้อมกัน เราอาจทำไม่สำเร็จเลยสักอย่างก็ได้ การเรียงลำดับเป้าหมายตามความสำคัญจะช่วยให้ไม่เสียเวลาหลังทำเป้าหมายสำเร็จสักหนึ่งอย่างแล้ว เพราะเราจะรู้แล้วว่าต้องทำอะไรต่อไป เป้าหมายระยะสั้นจะสำเร็จได้เมื่อใช้เวลาและความพยายามเช่นเดียวกับเป้าหมายอื่นๆ  เมื่อเริ่มทำตามเป้าหมาย เราก็จะค่อยๆ เกิดแรงผลักดันที่สามารถพาตนเองไปได้สุดปลายทาง ถ้าบ้านรกมากเหลือเกิน การเริ่มทำความสะอาดอาจยาก แต่ให้ดูแผนการที่เราวางไว้ และลงมือทำขั้นตอนแรกให้เร็วที่สุดเท่าที่จะทำได้ พอห้องสะอาดสักห้องหนึ่งแล้ว ความภูมิใจจะเป็นแรงผลักดันให้ลงมือทำเป้าหมายอื่นจนสำเร็จต่อไป เราต้องทำต่อไปเรื่อยๆ จนบรรลุเป้าหมาย พอต้องทำเป้าหมายระยะสั้นให้สำเร็จแล้ว ความมุ่งมั่นตั้งใจยิ่งสำคัญ เพราะไม่ต้องใช้เวลานานเพื่อทำเป้าหมายให้สำเร็จ การคอยนึกถึงผลดีที่จะได้รับและการไม่ไขว้เขวจึงสำคัญยิ่ง มีวิธีการเพิ่มความมุ่งมั่นหลายวิธีดังนี้   ติดตามความก้าวหน้า. คอยดูนาฬิกา (หรือปฏิทิน) และดูแผนการที่วางไว้เพื่อบรรลุเป้าหมาย ระยะเวลาที่เรากำหนดไว้กับตนเองเป็นแรงจูงใจที่สำคัญ เพราะทำให้ยังคงมุ่งมั่นทำตามเป้าหมาย ไม่มีใครอยากรู้สึกว่าตนเองล้มเหลวหรอก สร้างสภาพแวดล้อมที่เอื้อให้ประสบความสำเร็จ. ให้ลองเอาสิ่งที่อาจทำให้เราไขว้เขวจนไม่อาจบรรลุเป้าหมายได้ออกไป  ให้นึกภาพเราพยายามทำความสะอาดบ้าน แต่สุนัขที่เราเลี้ยงไว้เอาแต่เดินตามเพื่อเรียกร้องความสนใจตลอดวัน เราอาจต้องนำมันไปไว้ที่บ้านของมัน บ่ายนั้นเราจะได้ตั้งใจทำความสะอาดบ้านต่อ ถ้าคิดว่าไม่สามารถทนความอยากเล่นวีดีโอเกมที่ชื่นชอบได้ ให้เอาตัวควบคุมเกมไปใส่ไว้ในลิ้นชักตู้อีกห้องหนึ่ง อย่าเอาออกมาจนกว่าจะทำความสะอาดบ้านเสร็จ บางครั้งการมุ่งไปสู่เป้ามายระยะสั้นก็ไม่ให้ผลดังที่หวัง หรือพอพยายามทำตามเป้าหมายไปสักพัก อาจคิดวิธีการที่ดีกว่าออก ถ้าเกิดกรณีนี้ขึ้น ลองปรับเปลี่ยนแผนการสักนิดหน่อยก็ได้  ถ้าผลการทำตามเป้าหมาระยะสั้นไม่ได้ออกมาอย่างที่เราคาดไว้ หรือใช้เวลามากกว่าที่เราคิดไว้ อย่ากลัวที่จะปรับแผนบ้าง การมีแผนนั้นสำคัญ แต่บางครั้งเราต้องเปลี่ยนแปลงลำดับขั้นตอน เอาขั้นตอนนั้นออกบ้าง หรือเพิ่มขั้นตอนนี้เข้าไปบ้าง บางครั้งเราอาจต้องทิ้งเป้าหมายระยะสั้นเป้าหมายหนึ่งไปเพื่อทำอีกเป้าหมายหนึ่งให้สำเร็จ ขอกลับมาที่ตัวอย่างการตั้งเป้าหมายในการเขียนหนังสือ เราอาจมีแผนการเขียนร่างตอนแรกในหนึ่งเดือน แต่ระหว่างเขียนตอนนั้น เราอาจเกิดนึกความคิดใหม่ๆ ออกซึ่งตอนวางแผนเราคิดไม่ออก ถ้าเป็นความคิดที่ดี การกลับไปปรับแก้ร่างเพื่อใส่ความคิดใหม่นี้ลงไปก็คุ้มค่า เวลาที่เสียไปกับการแก้ไขอาจทำให้เราบรรลุเป้าหมายที่ตั้งไว้แต่แรกช้าลง แต่ถ้านี้หมายถึงการออกหนังสือดีๆ สักเล่มนี้แล้วล่ะก็ จงยืดหยุ่นและปรับแผนดีกว่า! เมื่อทำเป้าหมายระยะสั้นสำเร็จสักเป้าหมายหนึ่ง ให้รางวัลตนเอง การทำแบบนี้เรียกว่า “การเสริมแรง” ช่วยให้สมองรับรู้ผลลัพธ์ที่ดีของการทำตามเป้าหมายจนสำเร็จ วิธีนี้ช่วยเราให้เกิดแรงจูงใจง่ายขึ้นในการบรรลุเป้าหมายต่อไป  การเสริมแรงมีสองแบบ การเสริมแรงบวกคือการเพิ่มอะไรดีๆ ให้ชีวิต ตัวอย่างเช่น เราอาจให้รางวัลตัวเองเมื่อทำตามเป้าหมายสำเร็จด้วยการออกไปดื่มค็อกเทลหรือหาของหวานกิน การเสริมแรงลบคือการเอาอะไรที่ไม่ต้องการออกไปจากชีวิต ลองนึกว่าเราไม่อยากพาสุนัขไปเดินเล่น อาจขอให้ใครสักคนในบ้านช่วยพาสุนัขไปเดินเล่นสักวันหนึ่ง เราจะได้สะดวกในการทำตามเป้าหมายที่วางไว้ให้สำเร็จ   การเสริมแรงให้ทำพฤติกรรมที่ดีได้ผลมากกว่าการลงโทษเมื่อทำพฤติกรรมที่ไม่ดี เพราะจะเพิ่มแรงจูงใจในการทำเป้าหมายให้สำเร็จมากขึ้น
เป้าหมายต้องเฉพาะเจาะจง. ตั้งเป้าหมายตามความเป็นจริง. กำหนดขั้นตอน. คาดคะเนว่าแต่ละขั้นตอนใช้เวลาเท่าไร. ร่างแผนการออกมา. เรียงลำดับความสำคัญ. ทำตามเป้าหมาย. มุ่งมั่นตั้งใจ. ยืดหยุ่นบ้าง. ให้รางวัลเมื่อทำสำเร็จ.
https://www.wikihow.com/Achieve-Short-Term-Goals https://www.wikihow.com/Achieve-Short-Term-Goals
Examining the Goal Achieving your Goal